b'\n_START_ARTICLE_\nQatar Airways\n_START_PARAGRAPH_\nQatar Airways (arabisk: \xd8\xa7\xd9\x84\xd9\x82\xd8\xb7\xd8\xb1\xd9\x8a\xd8\xa9) er det nationale flyselskab i Qatar, og har hovedkvarter i Doha. Qatar Airways er et af kun seks flyselskaber i verden som har f\xc3\xa5et fem stjerner af det uafh\xc3\xa6ngige bureau Skytrax, som vurderer service og kvalitet._NEWLINE_Selskabet blev grundlagt i 1993 efter initiativ fra medlemmer af kongefamilien i landet. Driften startede i januar 1994._NEWLINE_Efter nogle \xc3\xa5r med tab fulgte en reorganisering efter vestlig model i 1997, og selskabet fik ny ledelse. Kongefamiliens ejerskab blev reduceret til 50%. Qatar Airways satsede samtidigt tungt p\xc3\xa5 at opbygge en fl\xc3\xa5de best\xc3\xa5ende af fly produceret af den europ\xc3\xa6iske flyproducent Airbus. I 2007 \xc3\xa5bnede selskabet imidlertid op for Boeing, og har for tiden ordrer p\xc3\xa5 nye fly hos begge producenter._NEWLINE_I konkurrencen om "Airline of the year 2010" blev Qatar Airways placeret som nummer 3, efter vinderen Asiana. Nummer 2 blev Singapore Airlines. I 2011 og 2012 blev de nummer 1 i "Airline of the year" foran blandt andet Asiana og Singapore Airlines._NEWLINE_Selskabet er medlem af Arab Air Carriers Organization og Oneworld.'